Paraclisul Sfinţilor mucenici Galaction şi Epistimia 
(s.v. 5 noiembrie / s.n. 18 noiembrie) 


Sfinții mucenici Galaction şi Epistimia, Siria (s.v. 5 noiembrie / s.n. 18 noiembrie): 


https://www.academia.edu/44659696/Sfin % C5% A3ii_mucenici_Galaction_% C59%9Fi_Epi 
stimia_ Siria 5 noiembrie 


https://archive.org/details/sf.-galaction-si-epistimia_ 202211 
https://www.slideshare.net/steaemy 1/sfinii-mucenici-galaction-i-epistimia-siria-5-noiembrie 


Se ae 2 
Materiale despre Sfinţii mucenici Galaction şi Epistimia: 


https://independent.academia.edu/emystea/Sf-muc-Galaction- % C5 9% 9Fi-Epistimia- 
https://archive.org/details/Gsteaemy?query=Galaction+ % C59%9Fi+Epistimia 


https://www.slideshare.net/steaemy 1/search_my_uploads?type=&new=&q=Galaction+ % C 
5909Fi+Epistimia 


Sfinţii mucenici Galaction şi Epistimia au trăit în vremea împăratului roman Deciu 
(249-251), în cetatea Emesa, din Fenicia. Părinţii lui Galaction erau păgâni, dar au 
învăţat credinţa cea dreaptă de la un monah, Onufrie, care i-a şi botezat. Părinţii I- 
au căsătorit pe Galaction cu tânăra păgână Epistimia, pe care Galaction a botezat-o. 
Hotărându-se să-şi păzească fecioria, şi-au împărțit averea săracilor şi au intrat în 
mănăstire, el într-una de călugări şi ea într-una de fecioare. După ce păgânii au 
aflat de existenţa celor două mănăstiri, au trimis armata pentru a prinde toți mona- 
hii, între care au fost prinşi şi Galaction, şi Epistimia. Au fost supuşi supliciilor şi 
în cele din urmă au suferit moarte martirică, mărturisind credința în Domnul şi 
Dumnezeul nostru lisus Hristos. Galaction era în vârstă de 30 de ani, iar Epistimia 
nu avea decât 16 ani. Când torționarii au biciuit trupul gol al lui Galaction, Sfânta 
Epistimia a plâns. Dar când amândurora li s-au tăiat mâinile şi picioarele, ei amân- 
doi s-au bucurat şi L-au prea slăvit pe Hristos: iată cât de mare a fost iubirea lor 
pentru Mântuitorul lisus Hristos şi iată cât de mare a fost iubirea duhovnicească a 
unuia faţă de celălalt! Cu adevărat, iubirea trupească este ca un fluture multicolor 
care trăieşte o zi şi moare, pe când iubirea duhovnicească veşnică este, mai tare ca 
moartea. 


&&& 
[Preotul: face obişnuitul început, zicând: Binecuvântat este Dumnezeul nostru.] 


Citeţul: Amin. Slavă Ţie, Dumnezeul nostru, slavă Ţie! 


Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 


Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 


7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Mucenicii Tăi, Doamne, întru nevoinţele lor, cununile nestricăciunii au 
dobândit de la Tine, Dumnezeul nostru; că având puterea Ta, pe chinuitori au 
învins; zdrobit-au şi ale demonilor neputincioase îndrăzniri. Pentru rugăciunile lor, 
mântuieşte sufletele noastre, Hristoase Dumnezeule. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. (a Născătoarei de Dumnezeu) 


Nu vom tăcea, de Dumnezeu Născătoare, a spune pururea puterea ta noi, nevre- 
dnicii, că de nu ai fi stat tu înainte rugându-te, cine ne-ar fi scăpat pe noi de atâtea 
primejdii, sau cine ne-ar fi păzit pe noi până acum slobozi? Noi de la tine, Stăpână, 
nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 


9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfinţilor mucenici Galaction şi Epistimia 
Cântarea 1 


Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărţind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumnezeu. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Cu ce sfinţite laude vom împodobi prăznuirea voastră cea izvorâtoare de lumină, 
Sfinților Galaction şi Epistimia, cei ce aţi păzit nestricată pecetea prieteniei şi lui 
Hristos v-aţi înfăţişat ca nişte mieluşei vrednici de a împărăţi împreună cu Mielul 
lui Dumnezeu în ceruri. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Pe Hristos aţi iubit din tot sufletul şi pe calea desăvârşitei slujiri aţi alergat, luând 
plată însutită de la Ştiutorul inimilor, Cel ce v-a prea mărit pe voi întru Împărăţia 
Sa. 


Slavă Tatălui şi Fiului şi Sfântului Duh. 


Stând ca două făclii înaintea tronului Treimii, rugaţi-vă să se aprindă şi candela 
inimii noastre cu focul rugăciunii voastre spre a afla calea înţelepciunii. 


Şi acum şi pururea şi în vecii vecilor. Amin. 


Deschide-ne nouă uşa milostivirii Tale şi în cămara cea cerească ne primeşte când 
vom părăsi cămara acestui trup stricăcios. 


Cântarea a III-a 


Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părintești şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, iubitorule 
de oameni. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Fiind rod al rugăciunii părinţilor tăi, Sfinte Galaction, întru tine s-a prea mărit 
numele lui Hristos, cel ce te-a chemat pe tine la viaţa cea îngerească. 


Stih: Sfinţilor mucenici Galaction şi Epistimia, rugați-vă lui Dumnezeu pentru 
noi. 


De desfătarea cea lumească te-ai depărtat şi calea lui Hristos ai urmat, luând de la 
EI dar însutit din care împărtăşeşte şi pe cei ce te cinstesc pe tine. 


Slavă Tatălui şi Fiului şi Sfântului Duh. 


Jugul căsătoriei nu ai voit a-l duce, inima ta fiind cu totul atrasă de vieţuirea 
călugărească pe care o ai şi dobândit cu voia Stăpânului. 


Şi acum şi pururea şi în vecii vecilor. Amin. 


De alunecarea în păcat ne păzeşte pe noi, Preacurată, ca una ce ai şters păcatul lui 
Adam prin naşterea Celui fără de păcat. 


Apoi aceste stihiri: 


Părăsit-aţi toată desfătarea lumească şi pe calea vieţuirii monahale aţi alergat, fiind 
puşi în sfeşnicul rugăciunii ca să luminaţi toată lumea cu înţelepciunea voastră. 


Maica Vieţii, pe cei ce te cinstesc pe tine încununează-i cu slava Cuvântului, ca 
una ce ai luat dar a mijloci pentru robii tăi. 


Sedealna: Ca doi porumbei aţi zburat împreună spre înălțimile duhovniceşti şi 
întru lumina Soarelui dreptăţii aţi văzut taine negrăite. 


Cântarea a IV-a 
Irmos: Nepăzind poruncile Tale Stăpâne, cu mintea mea intrând în patimile 


desfătărilor, am fost golit de har şi pentru răni zac gol; ci mă rog Ție, Mântuitorule, 
mântuieşte-mă! 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Pe Hristos iubind cu inimă curată, fericite Galaction, îndreptat-ai şi pe logod- 
nica ta pe cărarea fecioriei, ca împreună Să intraţi în cămara lui Hristos cu 
fecioarele cele înțelepte, purtând în mâini candela rugăciunii curate. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Uşa credinţei ai deschis sorei tale Epistimia, Sfinte Galaction, iar acum cu cheia 
rugăciunii tale deschide-ne nouă cămara darurilor Duhului. 


Slavă Tatălui şi Fiului şi Sfântului Duh. 
Prin taina Sfântului Botez ai logodit pe fecioara Epistimia cu Mirele Hristos, Sfinte 
Galaction, lipsindu-te din voia ta de dulceaţa iubirii soţiei şi cu sângele muceniciei 


ai arăta-o Impăratului mai frumoasă decât multe fecioare înțelepte. 


Şi acum şi pururea şi în vecii vecilor. Amin. 


Fiind tu cununa fecioarelor, Preacurată, prin gânduri dumnezeieşti ne arată şi pe 
noi mai îndreptaţi înaintea lui Hristos. 


Cântarea a V-a 


Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul 
patimilor; Cel ce ţi-ai plecat capul pe Cruce şi Te-ai trezit de bunăvoie, micşorând 
Hristoase, noaptea păcatului, Cel ce eşti lumina dreptăţii. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Pricină mântuirii Sfintei Epistimia te-ai arătat Sfinte Galaction, deschizându-i uşa 
vieţuirii îngereşti prin care s-a făcut moştenitoare veşnicelor bunătăţi, pe care 
roagă-te să le primească şi cei ce te măresc pe tine. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


O, înţeleaptă fecioară, că desăvârşită ascultare făcând de logodnicul tău, te-ai 
învrednicit a dobândi dragostea Mirelui Hristos, pe care Îl roagă să ne despartă şi 
pe noi de toată dorirea lumească şi să ne învrednicească de înţelepciunea cea 
duhovnicească. 


Slavă Tatălui şi Fiului şi Sfântului Duh. 


Nu poate cuvânt omenesc a zugrăvi înălțimea nevoinţelor tale călugărești Sfinte 
Galaction, căci cu totul te-ai dăruit lui Hristos, cu lacrimi şi suspinuri căutându-L 
în cămara cea sfinţită de rugăciune a inimii tale. 


Şi acum şi pururea şi în vecii vecilor. Amin. 


Din valurile păcatului scoate-ne pe noi, Ceea ce ai născut pe Adâncul milostivirii 
care a scos pe Adam din adâncurile iadului. 


Cântarea a VI-a 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca lona 
mă rog: Dumnezeule, din stricăciune scoate-mă. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Ca o carte pururea deschisă aţi stat înaintea Ziditorului, a Celui ce v-a scris pe voi 
în cartea vieţii celei veşnice şi v-a dăruit cununa mântuirii. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Cu lacrimile voastre şi cu neîncetata dragoste față de toţi v-aţi agonisit în cer 
cămările odihnei veşnice, unde rugați-vă pentru cei ce vă cheamă în ceasul primej- 
diilor. 


Slavă Tatălui şi Fiului şi Sfântului Duh. 


Pentru Hristos aţi părăsit toată îndulcirea cea lumească şi paharul muceniciei aţi 


băut cu bucurie, cugetând mai mult la veşnica veselie gătită celor ce Îl iubesc pe 
Impăratul ceresc. 


Şi acum şi pururea şi în vecii vecilor. Amin. 


Cu dreapta Ta cea tare trage-mă pe mine din groapa întristării şi mă aşează îm- 
preună cu cei ce au aflat calea mântuirii. 


Apoi aceste stihiri: 
Buna vrere a inimilor voastre bine a plăcut Stăpânului şi la limanul vieţuirii înge- 
reşti v-a sălăşluit, ca mai apoi să zburaţi cu aripile muceniciei către cămările slavei 


Sale. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: Cu adunările mucenicilor lui Hristos împreună v-aţi numărat. Cu tari 
nevoinţe luminat nevoindu-vă, Galactioane mult-lăudate, cu cinstită soţia ta şi 


împreună pătimitoarea Epistimia, nu înceta rugându-te unuia Dumnezeu pentru noi 
toți. 


Prochimenul, Evanghelia 
Slavă Tatălui şi Fiului şi Sfântului Duh. 


Pentru rugăciunile mucenicilor Tăi, Milostive, curăţeşte mulțimea greşelilor 
noastre. 


Şi acum şi pururea şi în vecii vecilor. Amin (a Născătoarei de Dumnezeu) 
Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Stihira: 


Stih: Miluieşte-ne, Dumnezeule, după mare mila Ta şi după mulţimea îndurărilor 
Tale curăţeşte fărădelegile noastre. 


Impreună cu Sfântul Galaction ai voit înţeleaptă fecioară, a te nevoi în arena 


muceniciei şi chinuri cumplite răbdând, nu te-ai deznădăjduit, ci mai mult râvneai 
să ajungi în cămara Mirelui ceresc, Căruia adu-i aminte şi de noi, cei ce călătorim 
prin noaptea acestei vieţi. 


[Preotul: Mântuieşte, Dumnezeule, poporul Tău... Strana: Doamne, miluieşte (de 
12 ori).] 


Cântarea a VII-a 
Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 


cântând: Binecuvântat eşti, Dumnezeul părinților noştri! 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Pe monahi şi pe fecioarele cele înțelepte le-ai văzut într-o cămară cu îngerii lui 
Dumnezeu şi ai râvnit a urma soţului tău întru feciorie. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Durerile cele amare v-au străpuns tot trupul, dar patimilor lui Hristos râvnind, nu 
le-aţi băgat în seamă şi odihna cereştii măriri aţi moştenit. 


Slavă Tatălui şi Fiului şi Sfântului Duh. 


Rugaţi-vă să ne facem şi noi moştenitori Cuvântului, ca unii ce aţi aflat îndrăzneală 
înaintea Acestuia şi petreceţi întru lumina neapropiată. 


Şi acum şi pururea şi în vecii vecilor. Amin. 


Cu stelele laudelor te-au încununat îngerii pe tine, Ceea ce ai răsărit pe Soarele 
dreptăţii, Cel ce luminează pe cei din întunericul patimilor. 


Cântarea a VIII-a 


Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Împărate al tuturor, văzându-Te de voie pătimind, Cel ce eşti 
din fire nepătimitor. Pentru aceasta, Te rog Hristoase: Tămăduieşte ca un doctor 
patimile sufletului meu! 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Stând înaintea Împăratului tuturor şi cu îngerii dănţuind, cereţi să se dăruiască şi 
nouă lumina înţelepciunii, ca să urmăm în această viaţă cele plăcute Domnului. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Cu înfrânarea desăvârşită logodindu-vă, v-aţi făcut vrednici de dulceaţa Mirelui 
Hristos, Cel ce răsplăteşte însutit robilor Săi, care Il urmează pe calea desăvârşirii. 


Binecuvântăm pe Tatăl, pe Fiul şi pe Sfântul Duh, Dumnezeu. 


S-au cutremurat îngerii de pilda vieţii voastre curate şi cununile slavei v-au dăruit 
când aţi ieşit din cămara trupului. 


Şi acum şi pururea şi în vecii vecilor. Amin. 


Mireasă a Duhului, împodobeşte şi sufletele noastre ca pe o mireasă în aşteptarea 
Mirelui Hristos, pe care cu voia Tatălui L-ai născut cu trup pe pământ, spre 
mântuirea lui Adam împreună cu tot neamul cel ales. 


Cântarea a IX-a 


Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 


Limba vi s-a tăiat de asupritori, dar cu glasul inimii şi mai tare strigaţi către Impă- 
ratul luminii, Cel ce v-a întărit până la sfârşit a răbda chinurile muceniciei. 


Stih: Sfinţilor mucenici Galaction şi Epistimia, rugaţi-vă lui Dumnezeu pentru 
noi. 

Frumuseţile Raiului aţi moştenit, ca unii ce încă de pe pământ aţi lucrat pământul 
inimii ca pe un Rai înţelegător şi cu miresmele virtuţilor v-aţi împodobit. 


Slavă Tatălui şi Fiului şi Sfântului Duh. 
Păzind legătura prieteniei nestricată şi mai mult v-aţi ostenit a fi pe placul 
Cuvântului, Cel ce v-a întâmpinat pe voi cu slavă, ca pe unii ce cu sângele vostru 


v-aţi agonisit vistieriile cereşti. 


Şi acum şi pururea şi în vecii vecilor. Amin. 


Nu opri curgerea izvorului milostivirii Tale, ci ne adapă din destul pe noi, cei ce 
alergăm la negrăită şi necheltuită bunătatea Ta, prea curată Fecioară. 


Apoi: Cuvine-se cu adevărat să te fericim pe tine, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât heruvimii şi mai mărită fără de asemănare decât serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Bucuraţi-vă, carte întru care Cuvântul a aşezat pecetea dragostei celei desăvârşite, 
făcliile rugăciunii neîncetate, crinii cei neveştejiţi ai înţelepciunii, cei ce aţi ales 
vieţuirea îngerească şi nevoinţelor muceniciei v-aţi dat ca să răsăriţi în grădina cea 
cerească asemenea unor crini spre bucuria îngerilor şi mântuirea sufletelor noastre . 


Glasul Cuvântului auzind tainic în inimile voastre, aţi urmat cărările Acestuia şi 
cămara cea cerească aţi moştenit, unde neîncetat aduceţi tămâia rugăciunii pentru 
cei ce vă cheamă în ajutor şi vă cinstesc pe voi cu ale laudelor cununi. 


Intreaga înţelepciune având, nimic nu v-a despărțit de dragostea Cuvântului, Cel ce 
a primit cuvintele voastre smerite şi făgăduinţa fecioriei, dăruindu-vă în cer cămara 
îngerească. 


Capetele vi s-au tăiat pentru Capul Bisericii, Cel ce a încununat capetele voastre cu 
podoabele mucenicilor, ca să vă bucuraţi în veci de slava cea cerească. 

Cu serafimii slujind acum Făcătorului, aduceţi-vă aminte şi de noi, cei împovăraţi 
cu grele păcate, ca prin rugăciunile voastre să aflăm uşa mântuirii. 


Cu florile rugăciunilor voastre bine înmiresmaţi şi sufletele noastre, ca să se 
ostenească a păzi curăția vieţuirii, izbăvindu-se de mirosul cel greu al patimilor. 


Cetele puterilor netrupeşti, cu Botezătorul, cu apostolii lui Hristos şi cu Născă- 
toarea de Dumnezeu Maria, faceţi rugăciune ca să ne mântuim. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Cu sângele muceniciei voastre şi mai plăcuţi v-aţi făcut Mirelui ceresc, Cel ce pri- 
meşte rugăciunile voastre pentru cei ce se primejduiesc pe marea acestei vieţi. 


Cununa fecioriei purtând, străluciți şi mai minunat cu podoaba muceniciei şi pilda 
vieţii voastre însufleţeşte şi doririle noastre spre vieţuirea întru desăvârşită curăţie. 


Stăpână, primeşte rugăciunile robilor tăi şi ne izbăvește pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul tău. 


O sfântă prietenie - Sfinţii mucenici Galaction şi Epistimia 


E a SI BEER A EEE 9 ERIE PET II - ȘI 
LAM A grpaea atat pa eg se eer /A  a ESI PILE 


'P GHEC 
Tp pizi căt 214 eri 
j ISI Ai i 


“mărturisitorul prigonit. 


Cuvânt al părintelui Gheorghe Calciu: 


“Aceşti mucenici se prăznuiesc în a S-a zi a lunii noiembrie, iar viaţa şi pătimirea 
lor a fost scrisă de Eutolmie monahul, servitorul Sfintei Epistimia. Citeam mai 
zilele trecute Vieţile Sfinţilor tipărită de prea cuviosul Părintele Ioanichie Bălan de 
la Sihăstria, cel cu binecuvântare de la Dumnezeu spre înţelepțirea noastră 
duhovnicească, prin cărțile de duh publicate de-a lungul vieţii lui. Dumnezeu să-i 
lungească zilele. 


Am dat peste ziua a cincea, ziua prăznuirii celor doi mucenici din titlul lucrării 
noastre. Mi-am amintit că, pe când eram profesor la seminarul teologic din 
Bucureşti, am avut un tânăr pios, deştept, bun, care se numea Stânga. Încă înainte 
de a-şi fi terminat Seminarul, a intrat ca frate la Sfânta Mănăstire Crasna din 
Muntenia. Am fost şi la călugărirea lui, împreună cu toată clasa de care ţinea el şi a 
primit, la călugărire, numele de Galaction. L-am iubit foarte mult şi m-am bucurat 
să văd că Dumnezeu l-a chemat întru arhierie şi că vrednic este. L-am întâlnit o 
dată sau de două ori, nu am putut vorbi împreună - sigur, pentru nevrednicia mea. 


De două ori am dorit să-l vizitez la reşedinţa sa episcopală şi de două ori nu am 
reuşit, Preasfinţitul fiind plecat din localitate. Inima mea este mângâiată ştiindu-l 
vrednic şi presupunând că şi eu, pe lângă ceilalţi părinţi şi profesori, am o parte la 
creşterea lui întru cele sfinte. Văzând sfinţii zilei a cincea, am zis: Oare de ce PS. 
Galaction şi-a ales acest nume de călugăr? Şi am citit viaţa lor. Am găsit cea mai 
curată poveste sfântă de dragoste, adică o dragoste desăvârşită, dusă până la ultima 
limită de puritate, dragoste neconsumată în taina nunţii, dar neveştejită în veci, prin 
ancorarea ei în Hristos. 


Lumea a fost totdeauna fascinată de istoriile de dragoste şi este bine aşa, pentru că, 
din dragoste se uneşte bărbatul cu femeia sa, lăsându-şi părinţii şi făcându-se un 
trup cu bărbatul ei şi pe care i-a unit Dumnezeu, omul să nu-i despartă. De la 
frumoasa Elena din Troia, la Tristan şi Isolda şi până la lacrimogenele în serie, 
poveşti de dragoste - love stories - oamenii citesc, ascultă, se uită la televizor şi 
lăcrămează pentru suferinţele celor ce se iubesc. Dar câţi citesc oare vieţile 
Sfinților Galaction şi Epistimia? Eu însumi nu am citit despre viaţa lor până acum. 


Când eram adolescent mi s-a părut că cea mai pură iubire era cea dintre Tristan şi 
Isolda cea blondă. Nu vreau să detaliez, nu acesta este scopul unei predici, de aceea 
voi spune foarte scurt povestea iubirii lor. 


Tristan era un brav şi un fidel seniorului său. Acesta l-a trimis Să-i aducă o 
nevastă - pe Isolda. La întoarcere cu logodnica seniorului său, din greşală, 
amândoi beau dintr-o poţiune miraculoasă dată Isoldei spre a-l adăpa cu ea pe 
soțul său spre a o iubi mereu. Astfel, din această greşeală, intre Tristan şi Isolda 
se naşte o dragoste mistuitoare, care pune în pericol viaţa lui Tristan. Pentru a 
evita răzbunarea seniorului, Tristan fuge din ţară, merge în altă parte şi acolo se 
îndrăgosteşte de o altă Isolda, care era brună. Dar dragostea sa pentru blonda 
Isolda îl consumă şi îl îmbolnăveşte de moarte. La rugămintea lui, Isolda cea 
brună îl încarcă pe o corabie şi porneşte spre ţara lui Tristan, spre Isolda 
blondă. 


Vestea venirii lui se răspândeşte, Isolda blondă îl aşteaptă mereu pe țărm pe 
agonicul Tristan care, mereu o întreabă pe Isolda brună: Se vede ţărmul drag? 
Se vede Isolda aşteptându-mă pe țărm, spre a o vedea măcar o dată înainte de 
moarte? Când au ajuns aproape de țărm, într-adevăr, Isolda blondă îl aştepta, 
dar cea brună, într-un acces de gelozie, i-a spus că blonda nu era pe țărm, că nu- 
Il aşteaptă. Şi a murit Tristan de durere, chiar în clipa în care trebuia să-şi 
întâlnească iubita; a murit şi Isolda blondă şi ţara întreagă s-a întristat de 
această durere. 


Au fost îngropaţi amândoi în două morminte alăturate şi, a doua zi, când 
oamenii au venit la mormântul lor spre a-i plânge, au văzut că, din mormântul 
lui Tristan ieşise un trandafir înflorit care intrase în mormântul Isoldei, semn al 
iubirii eterne. 


Iubirea dintre Sfântul mucenic Galaction şi Sfânta muceniţă Epistimia are o altă 
frumuseţe, o frumuseţe mântuitoare şi semnul eternității ei stă în înflorirea întru 
Hristos a sângelui lor mucenicesc. 


Sfântul Galaction s-a născut într-o familie păgână, în mod minunat. Familia lui era 
înstărită şi locuia în cetatea Emesiei din Fenicia, pe timpul persecuției creştine a lui 
Dioclețian. Mama Levchipia suferea cumplit, mai ales că tatăl său Clitofon o certa 
şi dispreţuia din cauza aceasta şi o lovea uneori. 


Un călugăr care se prefăcuse cerşetor pentru a scăpa cu viaţă de persecuție, a venit 
să cerşească la poarta familiei. La început Levchipia nu a vrut să-l primească, apoi, 
făcându-i-se milă, l-a primit şi l-a omenit. Călugărul care avea vedere duhov- 
nicească a întrebat-o de ce e aşa de tristă şi ea i-a spus povestea ei. 


Și a întrebat călugărul: Cui te-ai rugat să-ţi dea copil? 


Femeia a răspuns că Zeiţei celei mari Artemida. 


Atunci călugărul i-a vorbit despre Hristos şi despre milostivirea Lui faţă de cei ce- 
L iubesc şi că numai EI ascultă şi împlineşte cererile, pentru că EI a făcut toate, nu 
ca idolii păgâni care sunt făcuţi de mâini omeneşti. I-a vorbit astfel mai multe zile, 
dar femeii îi era frică să meargă la Dumnezeul galileenilor, ca să nu fie ucisă de 
persecutori. Călugărul i-a spus că nu trebuie să mărturisească public credinţa şi a 
botezat-o în taină şi a născut un fiu care a fost botezat în taină şi el. 


Clitofon s-a bucurat de fiu, s-a întors cu dragoste spre soţia sa şi a hotărât să 
meargă la zeiţa Artemida să-i mulţumească şi să-i închine pruncul. 


Levchipia s-a speriat să nu ajungă pruncul la idoli şi 1-a mărturisit cine este 
Dumnezeul care i-a dat prunc şi l-a convins să se boteze şi el în taină. Astfel 
Galaction creşte într-o familie creştină şi dragostea lui de Hristos îi înflăcăra inima. 


Când a ajuns vârsta de 24 ani, murind mama lui, tatăl său a vrut să-l însoare cu o 
tânără - Epistimia - de bună familie. Cei doi tineri s-au logodit, Galaction nu o 
cerea în căsătorie, deşi lunile treceau, pentru că era cu gândul la Iisus şi la chema- 


rea spre viaţa monahală pe care o simţea în inima lui. Părinţii au început să-l 
îndemne la căsătorie şi chiar au pus-o pe Episitimia să-l întrebe de ce ezită sau 
poate că n-o iubeşte. 


Galaction i-a spus: De vreme ce nu eşti creştină şi ai o credinţă necurată, nu pot să- 
mi împărtăşesc viaţa cu tine, ca să nu mâhnesc Duhul Domnului meu. Dar dacă te 
vei boteza, te voi numi soţia mea şi te voi iubi şi aici în lume şi în viaţa de veci. 


Epistimia a răspuns: Ce-mi vei porunci, domnul meu, aceea voi face; cred în 
Dumnezeul tău şi voiesc să mă botez. 


Astfel Epistimia a devenit creştină fiind botezată chiar de Galaction în râul Chifos, 
pentru că era greu să găseşti preoţi în acea vreme de grozavă persecuție. 


Epistimia, după botez, avea vise minunate care îi întăreau credinţa şi, atunci când 
Galaction i-a propus să fugă pe ascuns cu el la o mănăstire, la viaţa monahicească 
şi a veşnicei şi fericitei feciorii, a acceptat fără nici o ezitare. 


Au fugit amândoi într-o noapte şi, după zece zile de mers pe jos, au ajuns la o 
mănăstire cu zece călugări, foarte bine ascunsă, în pădurile muntelui Puplion. Au 
luat cu ei şi pe servitorul Epistimei, care se creştinase şi se făcuse monah cu 
numele Eutolmie şi care a scris viaţa celor doi. Şi mărturia lui este adevărată. 


Starețul mănăstirii, primind mărturisirea lor, l-a oprit pe Galaction la el spre 
pregătirea întru monahism, iar pe Epistimia a trimis-o la o mănăstire de maici, mai 
în adâncul codrului, unde erau numai patru călugăriţe bătrâne, stareţa fiind o maică 
în vârstă, cu o mare trăire duhovnicească. Aceasta a luat-o pe Epistimia în grija ei. 


Și a înţeles tânăra despre ce dragoste veşnică îi vorbise Galaction şi inima ei s-a 
umplut de o iubire curată pentru Hristos şi aceeaşi iubire o simţea pentru 
Galaction. Aşa creştea ea în duh până la măsura maicilor celor duhovniceşti şi la 
priceperea cea tăinuită, iar Galaction se supunea întru totul starețului său şi nu era 
la el clipă fără rugăciune şi fără ascultare şi toţi îl iubeau şi îl întăreau în strădania 
lui. 


Dar Dumnezeu pregătea o mai mare răsplată pentru cei doi tineri şi o cunună 
nepieritoare pentru amândoi, unindu-i în legătura nestricată a dragostei veşnice în 
lisus Hristos. 


S-a aflat atunci de către păgâni că, în muntele Puplion, este o mănăstire de creştini 
care defăimează zeii păgâni şi a poruncit noul ighemon să se trimită ostaşi care să-i 
prindă pe călugări şi să-i aducă în cetate spre chinuire ca să se lepede de Hristos. 
Creştinii din cetate au aflat şi au trimis veste călugărilor să fugă în pădure spre a 
scăpa de primejdie, ceea ce au şi făcut. 


Înainte de aceasta, Epistimia a avut un vis în care se făcea că ea şi logodnicul ei ca 
frate erau într-un palat şi un împărat strălucit le punea la amândoi nişte cununi pe 
capete. Tulburată, a trimis o scrisoare stareţului mănăstirii, care era şi duhovnicul 
maicilor, rugându-l să vină la ea, ceea ce acesta a şi făcut. EI i-a tâlcuit visul 
spunându-i că palatul era Împărăţia Cerurilor, că împăratul era însuşi Hristos 
Dumnezeu, iar cununile erau răsplătirea cerurilor pentru ea şi Galaction. Aceasta 
însă însemna că vor trece prin chinuri pentru Hristos, dar să nu se sperie, căci 
Dumnezeu le va pregăti răsplată scumpă în ceruri. 


Întors la mănăstire, stareţul a poruncit tuturor să fugă în pădure, numai Galaction a 
rămas înăuntru, citind Sfânta Scriptură. Toţi ceilalți au fugit în grabă fără să-şi dea 
seama de lipsa monahului, pe care, singurul, ostaşii prinzându-l, l-au dus spre 
cetate. 


Aflându-se de această prindere, Epistimia a cerut voie stareţei să fugă după ostaşi 
şi să meargă la acelaşi sfârşit ca şi Galaction, fiindcă ei s-au legat să fie împreună 
aici pe pământ şi în cer. Maica a încercat s-o oprească, nefiind sigură de rezistenţa 
ucenicei sale la chinuri, dar ea a insistat şi atunci au lăsat-o. 


Alergând în grabă mare, a ajuns ostaşii şi a început a striga după Galaction: Iubitul 
meu domn şi frate, învățătorul mântuirii mele prin care am cunoscut pe Hristos, 
adevăratul Dumnezeu, aşteaptă-mă şi mă ia cu tine şi pe mine, săraca, ia-mă la 
chinuri căci tu m-ai scos din înşelăciunea idolească. Du-mă la cununa cea 
mucenicească. Adu-ţi aminte de făgăduinţa dată mie că nu mă vei părăsi nici în 
veacul acesta, nici în cel ce va veni. 


Ostaşii, mânioşi că strigă după ei şi că mărturisea pe Hristos, au legat-o şi pe ea şi 
i-au dus pe amândoi în faţa ighemonului. 


Pe drum, Galaction o învăţa şi o întărea să nu se lase amăgită de făgăduinţele 
păgânilor, nici de ameninţări, nici de chinuri, căci răbdând puţin acum, vor căpăta 
răsplata cea veşnică. 


A doua zi dimineaţă, Galaction şi Epistimia au fost puşi în faţa ighemonului pentru 
interogatoriu. Ei au mărturisit cu tărie că sunt monahi şi creştini, că slăvesc pe 
Dumnezeu cel întreit în persoană şi defăimează idolii cei făcuţi de mâini omeneşti. 
A poruncit păgânul ighemon să-l dezbrace pe Galaction şi să-l bată cu bice de bou. 


Epistimia îl ocăra pe păgân numindu-l chinuitor nemilostiv al credincioşilor. 
Atunci el a poruncit s-o dezbrace şi pe ea şi a strigat fecioara: Blestemat să fu, 
chinuitorule, că nimeni, din pruncia mea nu a văzut goliciunea mea şi acum, cu 
neruşinare, mă despoi în faţa tuturor. Dumnezeul nostru cel adevărat să vă 
orbească pe toţi. Şi îndată au orbit chinuitorii şi căutau pereţii ca să se sprijine de ei 
şi rugau pe fecioară să le ridice pedeapsa, ceea ce ea a şi făcut şi 53 dintre ei au 
mărturisit pe Hristos. 


Dar ighemonul şi ceilalți câţiva au zis că totul era vrăjitorie şi a poruncit să le taie 
mâinile. lar Galaction şi Epistimia slăveau pe Dumnezeu cu glas mare; apoi a 
poruncit să le taie picioarele, dar ei nu încetau a slăvi pe Domnul şi atunci le-a tăiat 
limba şi, în cele din urmă, capetele şi au adormit cei doi întru Domnul şi trupurile 
lor ciopârțite au fost scoase în cetate şi părăsite pe străzi ca să vadă toţi ce se 
întâmplă cu cei care defăimează idolii. 


Călugărul Eutolmie, fostul servitor al Epistimiei, a urmat de departe pe Galaction 
şi pe logodnica sa. El a văzut toate cele petrecute şi a auzit toate cele spuse. A luat 
trupurile şi le-a îngropat cu cinste creştină şi a scris viaţa lor cea plină de pătimire 
şi de fapte bune. 


Istoria acestei iubiri sfinte nu s-a terminat nici printr-un război troian ca în cazul 
frumoasei Elena şi a frumosului Paris, nici printr-o moarte de dragoste care ucide 
ca în cazul lui Tristan şi Isolda şi nici prin publicarea unei cărţi cu scrisori de 
dragoste cum se întâmpla în saloanele nobilimii din vremea lui Ludovic al XIV- 
lea. 


Istoria iubirii lor, de o puritate angelică nu s-a sfârşit niciodată. Lor le-a fost 
hărăzită veşnicia, pentru că au ancorat în Hristos, Dumnezeul cel Veşnic şi 
neprihănit. Nu au lăsat în urma lor nici dureri, nici dezastre, ci linişte şi credinţă şi 
o certitudine: că Dumnezeu iubeşte pe cei ce-L iubesc pe EI şi că răsplătirile Lui 
sunt eterne şi cât va exista lumea aceasta şi în veacul cel nou, pomenirea lor va fi 
neştearsă. Amin”. 


(în: “Mărturisitorul prigonit”, Editura Crigarux, Piatra Neamţ, 2008) 


